Қарағанды облысында Ахмет Байтұрсыновтың мерейтойына арналған құрылтай өтті
DATE: 14:34, 11 Наурыз 2022 | GMT +5
TITLE: Қарағанды облысында Ахмет Байтұрсыновтың мерейтойына арналған құрылтай өтті
URL: https://kaz.inform.kz/news/karagandy-oblysynda-ahmet-baytursynovtyn-mereytoyyna-arnalgan-kuryltay-otti_a3909869/
META: DATE: 14:34, 11 Наурыз 2022 | GMT +5
TOTAL WORDS: 161
AUTHOR(S):
TEXT: Олардың алғашқысы Қарағанды қаласында өткен «Алаштың Ахметі» құрылтайы болды. Шараға мектеп басшылары, педагогтер, ахметтанушылар мен алаштанушылар қатысты. онлайнрежимде облыстың 500-ден астам мұғалімі қосылды. Құрылтайда Ахмет Байтұрсыновтың өмірі мен қызметі туралы еңбектер таныстырылды. Кейіннен олар білім беру ұйымдарындағы сабақтарда пайдаланылатын болады. Сондай-ақ қоғам қайраткері, саяси публицист, түркітанушы және ақынның мерейтойына арналған алдағы іс-шаралар талқыланды. Олардың арасында қыздар мен ұлдар арасында баскетболдан жарыс, Ахмет Байтұрсыновтың өлеңдерін оқу, «Ахмет бізбен!» онлайнвикторина және қазақ тілі мен әдебиеті мұғалімдерінің съезі жоспарланған. «Мамыр айында Ахмет Байтұрсынов атындағы мектептердің бірі ақынның туған жеріне экспедиция ұйымдастырады – бұл Қостанай облысындағы Ақкөл ауылы. 14 сәуірде Қарағанды қаласының білім бөлімі Ахмет Байтұрсыновтың педагогикалық мұрасы тақырыбында форум өткізеді. Оған Қостанай облысынан қонақтар шақырылды», - деді Қарағанды облысының білім беруді дамыту оқу-әдістемелік орталығының жетекшісі Бақытгүл Әбдікерова. Қазақ ақыны мен ағартушысының өмірі мен шығармашылығын дәріптеу мақсатында Білім басқармасы Ахмет Байтұрсыновтың есімімен аталатын облыстағы 5 мектеппен альянс құрды. Олар жыл соңына дейін түрлі бірлескен іс-шаралар өткізуді жоспарлап отыр. Ал желтоқсан айында ғылыми-практикалық конференцияда қорытынды жасалады
